کولت. آذ احمد جوادین "سوسمارام!" شعیرینی تقدیم ائدیر:
"من بیر قولام، یوک آلتیندا ازیلمیشم، قارداشیم،
سئوینج بیلمز بیر مخلوقام، آهو-زاردیر سیرداشیم.
دامغا ووروب، زنجیرلهییب توللامیشلار زیندانا،
قارلی-بوزلو جهنملر مسکن اولموشدور مانا.
مانا دینمه، سوس دئییرسن، نه واختاجان سوساجام،
بحرانلارین، هیجرانلارین، محبسینده قالاجام؟
نیه سوسوم، دانیشماییم، اینسانلیقدا پاییم وار،
منیم آنا وطنیمدیر تالان اولان بو دیار.
نیه سوسوم، دانیشماییم، تورک یوردودور بو توپراق،
اوغوزلارین، الخانلارین وطنینده کیمدیر، باخ!
بو دونیادا آزادلیغی شان شهرتتهن اوستون توت،
آلچاقلیغی، یالتاقلیغی رزیللیگی سن اونوت!
نئجه سوسوم، دانیشماییم، من ائیلییم خیانت؟
هانی سئوگی، هانی وطن، ده هاردا قالدی میللت؟
من بیر قولام، یئریم آلتون، سویوم گوموش، اؤزوم آج،
آتام محکوم، آنام سایل، ائلیم هر شئیه محتاج.
من تورک اؤولادییام، درین آغلیم، زکام وار،
نه واختاجان چینیمیزده گزهجکدیر یاغیلار؟
نه قدر کی، حاکملیک وار، محکوملوق وار، من وارام،
ظلمه قارشی عصیانکارام، ازیلسم ده سوسمارام
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab ckb_Arab azb_Arab azb_Arab azb_Arab azb_Arab azb_Arab azb_Arab